諗返頭先懦夫博弈嗰個例子噉，假想博弈雙方喺博弈開始之前能夠互相通訊，甚至事先講好數，應承對方會大家一齊揀轉軚（假設佢哋有理由認為對方信得過）又或者其中一方俾啲好處另一方，等後者願意特登俾對方贏呢場博弈（喺知道好處提供者會揀直去嘅情況下，特登揀轉軚）噉佢哋就有得合作令大家嘅報償最大化。